text: Den 31. går det løs
  21 juli 2014 kl. 08.23
  5.000 har allerede købt billet til Palsgaard Sommerspil.
  Der er travlt i Palsgaard i øjeblikket. De 50 medvirkende på scenen øver og øver. Den 31. juli er der premiere på Annie Get Your Gun på friluftsscene i slotsparken ved Palsgaard.
  Og forsalget til de 10 forestillinger er gået godt:
  - Sidste år havde vi en forrygende sæson med Midt om Natten, og vi er såmænd ikke så langt bagefter sidste års salgstal. Den helt klassiske musical appellerer helt sikkert også til vores publikum, og så er vi ganske stolte over, at halvdelen af de medvirkende er under 25 år. Det er et spændende hold, vi kan præsentere i år med en blanding af unge med ambitioner og ældre med erfaring, siger Agnete Bjerg, næstformand for Palsgaard Sommerspil.
   
  Annie Oakley (1860-1926) kunne ramme kanten af et spillekort på 90 fods afstand og enden på en cigaret i Frank Butlers mundvig.Ud fra de to mesterskytters virkelige historie har Irving Berlin skrevet englad musical med numre som There's No Business Like Showbusinessog You Can't Get A Man With A Gun.Spilleperioden er 31. juli-10. august.
  
  